text: Til kamp mod minister
  16 marts 2012 kl. 16.38
  Venstre-kvinden Anni Matthiesen (V),valgt i Vejen, går nu til kamp mod miljøministeren Ida Auken (SF).
  Ida Auken har nemlig varslet ændringer i planloven, heriblandt i særreglerne for de tyndt befolkede områder.
  Reglerne om for eksempel byggeri i landdistrikter blev indført af den tidligere regering.
  Ida Auken varsler, at hun vil rulle reglerne tilbage.
  - Det kan standse nye projekter i tyndt befolkede områder, mener Anni Matthiesen.
  Blandt andet er et planlagt outlet-center i Billund i fare.
  